O **Campionato de Galicia** da **Serie A 1919/20** foi a sexta edición do Campionato de Galicia de fútbol organizado pola Federación Galega de Fútbol. Comezou en decembro de 1919 e rematou en marzo de 1920. O primeiro posto do torneo outorgaba a clasificación para a Copa de España.

Participaron o Vigo Sporting Club, o Deportivo da Coruña, o Real Club Coruña e o Pontevedra Athletic Club, porén o Real Club Coruña retirouse do campionato antes da primeira xornada e o Pontevedra Athletic non se presentou a xoga-los partidos, deixando o torneo nun cara a cara entre o Vigo Sporting e o Deportivo da Coruña. O torneo foi disputado en forma de liga a dúas voltas.

O partido da primeira volta do campionato xogado en Coia entre o Vigo Sporting e o Deportivo da Coruña foi gañado por 5−1 polos olívicos. O 22 de febreiro debían xoga-lo Deportivo da Coruña e o Vigo Sporting en Riazor o encontro correspondente á segunda volta, mais o Vigo Sporting non se presentou alegando que non fora avisado da data do encontro con suficiente antelación e que estaba interesado en que o partido fose asubiado por un árbitro colexiado. A Federación Galega de Fútbol non considerou válidas as alegacións e concedeu os puntos do encontro ó Deportivo, ficando así os dous equipos empatados a 10 puntos na conclusión do campionato. A FGF tamén acordou que o día 29 se xogase en Riazor un encontro de desempate, que finalizou igualado cun 2−2 no marcador. A FGF decidiu que se disputase un novo partido de desempate en Oviedo o día 14 de marzo. O Vigo Sporting enviou unha reclamación á Real Federación Española de Fútbol e esta acordou considera-lo partido xogado o 29 de febreiro como correspondente á segunda volta do campionato, de xeito que xa non se levou a cabo o segundo desempate e foi proclamado campión o Vigo Sporting.

Calendario
----------

| Xor. | Data | Estadio | Local | Visitante | Resultado |  |
| --- | --- | --- | --- | --- | --- | --- |
| 1 | 21 de decembro | Coia | Vigo Sporting | Deportivo da Coruña | 5–1 | Informe |
| 2 | 29 de febreiro | Riazor | Deportivo da Coruña | Vigo Sporting | 2–2 | Informe |

Clasificación
-------------

| Pos | Equipo | X | G | E | P | GF | GC | DG | Pts | Clasificación ou descenso |
| --- | --- | --- | --- | --- | --- | --- | --- | --- | --- | --- |
| 1. | Vigo Sporting | 6 | 5 | 1 | 0 | 7 | 3 | +4 | **11** | Clasificación para a Copa de España 1920 |
| 2. | Deportivo da Coruña | 6 | 4 | 1 | 1 | 3 | 7 | −4 | **9** |  |
| 3. | Pontevedra Athletic | 0 | 0 | 0 | 0 | 0 | 0 | 0 | **0** | Retirados |
| 4. | R.C. Coruña | 0 | 0 | 0 | 0 | 0 | 0 | 0 | **0** |

Os puntos dos partidos do R.C. Coruña e do Pontevedra Athletic foron concedidos ós seus rivais non retirados.

Notas
-----

1. ↑  Copa del Rey Alfonso XIII 1920 linguasport.com
2. 1 2  "De Sport. La Asamblea del pasado domingo en Vigo". *Diario de Pontevedra nº 10.710* (en castelán). 3 de decembro de 1919. p. 2.
3. ↑  "De Sport. Se aplazó el Campeonato. ¿Se derrumbó el tinglado...?". *Diario de Pontevedra nº 10.713* (en castelán). 6 de decembro de 1919. p. 2.
4. ↑  "De Sport. El Athletic". *Diario de Pontevedra nº 10.781* (en castelán). 9 de marzo de 1920. p. 2.
5. ↑  "De Sport. Campeonato Regional. Vigo 5 - Deportivo 1". *Diario de Pontevedra nº 10.718* (en castelán). 22 de decembro de 1919. p. 1.
6. 1 2 3  "Notas deportivas". *El Orzán nº 623* (en castelán). 24 de febreiro de 1920. p. 2.
7. ↑  "Notas deportivas. Foot-ball. El actual campeón gallego y el aspirante a tan codiciado título, empatan a dos goals". *El Ideal Gallego nº 923* (en castelán). 2 de marzo de 1920. p. 1.
8. ↑  "De Sport. El Campeonato". *Progreso: diario independiente nº 2.466* (en castelán). 5 de marzo de 1920. p. 2.
9. ↑  "De Sport". *Diario de Pontevedra nº 10.784* (en castelán). 12 de marzo de 1920. p. 2.
10. ↑  "De Sport". *El Orzán nº 644* (en castelán). 19 de marzo de 1920.
11. ↑  "El «Vigo» Campeón". *El Diario de Pontevedra nº 10.786* (en castelán). 15 de marzo de 1920. p. 2.

| * v
* c
* e
Tempadas do Campionato de Galicia de fútbol |
| --- |
| 
* 1913-14
* 1914-15
* 1915-16
* 1916-17
* ~~1917-18~~
* 1918-19
* 1919-20
* 1920-21
* 1921-22
* 1922-23
* 1923-24
* 1924-25
* 1925-26
* 1926-27
* 1927-28
* 1928-29
* 1929-30
* 1930-31
* 1931-32
* 1932-33
* 1933-34
* 1934-35
* 1935-36
* 1936-37
* 1937-38
* 1938-39
* 1939-40

 |